

Styremøte for Snertingdal sau og geit

**Dato : 30.1.24**

**Sted : Hos Oddvar Nereng**

**Tilstede : Kristin M Kongelf, Marit Ekerhaugen, Svein Ekerhaugen, Oddvar Nereng, Odd Magne Ulsakerhaugen, Sigbjørn Haug**

**Ikke tilstede : Ola Klette**

**Leder startet møte med et innlegg :**

**Vi som sauebønder og som et styre i et lokallag har store og viktige oppgaver foran oss. Vi blir stadig færre og færre sauebønder, og vi er preget av en usikker økonomi. Dette preger sauebønder som jeg har daglig kontakt med.**

**Jeg syns derfor det er fryktelig trist at jeg nå må meddele dere og laget vårt noe som vi ikke har tid til å bruke tiden vår på.**

**Det har kommet en tilbakemelding på laget vårt, som går på samarbeid med andre lag.**

 **Jeg er fryktelig lei meg på deres og mine vegne. Dette fordi jeg vet hvor hardt dere styremedlemmer og jeg har jobbet for å reise dette laget opp til der vi er i dag.**

**Det er ubehagelig at jeg som leder har fått tilbakemelding om at det er en konflikt som jeg ikke visste at vi var en del av.**

**Vi som lokallag skal samarbeide med andre lokallag.**

 **Måten vi har valgt å samarbeide på er å invitere alle våre nabolag dvs Biri, Vardal, Søndre land og Nordre land til alle våre arrangementer.**

**Vi som lokallag er forpliktet til å tilby aktiviteter til våre medlemmer uavhengig av hva andre gjør.**

**Dersom fokuset vårt blir på hva andre gjør og ikke gjør stopper vi å utvikle oss.**

**Vi som lag må hele tiden se på forbedringspotensialer. Fordelen med flere aktive lokallag er at vi kan dra nytte av andres tilbud, dette vil også være med på å inspirere andre lokallag til å kunne reise seg.**

**Alle styremedlemmer bør se på hva andre lag gjør med positive øyne. Hent ideer, la dere inspirere og ta det med hjem til vårt lag.**

**Om vi slutter å la oss inspirere, engasjere og heie på andre så slutter vi å utvikle oss.**

**Jeg som leder vil derfor gi alle i styre en utfordring om å be med seg noen fra andre lokallag som ikke pleier å være med på våre arrangementer.**

**Kanskje kan det være noe andre lag kan ta med hjem til sitt lag.**

**På den måten gjør vi hverandre gode.**

**Tilbakemeldinger fra styret etter leders innledning:**

**Styret stiller seg uforstående til tilbakemeldingen og ønsker at vi skal fokusere på det gode miljøet i laget og tilbakemeldingene vi får fra medlemmer som beskriver hvor mye vårt lokallag har betydd for deres psykiske helse.**

**Styret konkluderte med at vi fortsetter det gode arbeidet og fokuset på økt medlemsaktivitet.**

**Målet for 2024 blir å lage gode arrangementer i tråd med NSG sine mål.**

**Vi vil også fortsette å invitere våre nabolag på alt vi arrangerer.**

**Sak 1/2024 Konstituering av styret.**

**Styret har konstituert seg. Resultatet ble som følger :**

Leder : Årsmøte har valgt Kristin M Kongelf.

Sekretær : Styret ønsker at Kristin også har denne rollen.

Kasserer : Odd Magne Ulsakerhaugen

Styremedlem : Svein Ekerhaugen

Rovviltkontakt : Ola Klette

Gjeterhundkontakt : Marit Ekerhaugen

Styremedlem: Oddvar Nereng

Vara : Sigbjørn Haug

**Sak 2/2024:**

Fordele årets oppgaver på styrets medlemmer:

**Rovilt og utmarkskontakt Ola Klette sine oppgaver:**

* Dialog med Gjøvik kommune
* Dialog med roviltkontakt Nordre land
* Dialog kadaverhundgruppa.
* Kontakt med roviltkontakt i OSG

**Gjeterhundkontakt Marit Ekerhaugen sine oppgaver**

* Organisering av kurs;
	+ Dialog og avtale med instruktører.
	+ overnatting instruktører
	+ mat
	+ påmelding
* Organisering av treninger.
* Ta imot nye hundeførere; sikre hjelp i oppstarten.

Marit sine oppgaver utover det å være gjeterhundkontakt :

* Skinntrykk, invitere til trykkekvelder.
* Lammekaffe
* Sommerfest

Kristin :

* Leder
* Sekretær
* Sauekontrollen, kurs for medlemmer
* Kadaverhundtreninger ; organisere treninger og tilgang på kadaver.
* Kadaverhundkurs og prøve ; samarbeid med Norske kadaverhunder.
* Søke fktmidler
* Hjemmesiden vår hos NSG.
* Studieforbundet rapportering og søknad
* Oppdatering av hjemmesiden

Sigbjørn :

* brøyting av treningsbane.
* Vedlikehold av gjerder rundt treningsbanen.
* Stell av treningssau.
* Holde treningssau

Svein :

* brøyting av treningsbane.
* Vedlikehold av gjerder rundt treningsbanen.
* Stell av treningssau.
* Holde treningssau
* Kurs i slakting og oppdeling. Lage fenalår og pinnekjøtt.

**Oddvar :**

* Vårmøte , Oddvar kontakter leder i Nordre land sau og geit.
* Studietur til utlandet; kontakter leder i NLSG og andre som kan være aktuelle til den komiteen.

**Sak 3/2024 Studieforbundet til NSG**

Oppdatering fra Kristin.

**Sak 4/2024**

Lagets økonomi.

Ny kasserer får innlogging til bank og oversikt over transaksjoner hittil i år.

**Neste styremøte :**

**9.4 kl 18.00 hos Marit og Svein**